
חולין קכו ע"ב



טקסט הדף





	שלש טומאות פורשות מן המת שתים בכל אחת ושלישית אין בהן ואלו הן מלא תרווד רקב ועצם כשעורה וגולל ודופק מלא תרווד רקב מטמא במשא ובאהל ואינו מטמא במגע והיכן מגעו עם אחת מהן עצם כשעורה מטמא במשא ובמגע ואינו מטמא באהל והיכן אהלו עם אחת מהן גולל ודופק מטמא במגע ובאהל ואינו מטמא במשא והיכן משאו עם אחד מהן: קולית נבלה וקולית השרץ וכו': ת''ר {ויקרא יא-לט} בנבלתה ולא בקולית סתומה יכול אפילו ניקבה ת''ל הנוגע יטמא את שאפשר ליגע טמא ואת שאי אפשר ליגע טהור א''ל רבי זירא לאביי אלא מעתה בהמה בעורה לא תטמא פוק חזי כמה נקבים יש בה א''ל רב פפא לרבא אלא מעתה כוליא בחלבה לא תטמא תא חזי כמה חוטין נמשכין הימנה בעי רב אושעיא חישב עליה לנוקבה ולא ניקבה מהו מחוסר נקיבה כמחוסר מעשה דמי או לא הדר פשטה מחוסר נקיבה לאו כמחוסר מעשה דמי:


	מתני' ביצת השרץ המרוקמת טהורה ניקבה כל שהוא טמא עכבר שחציו בשר וחציו אדמה הנוגע בבשר טמא באדמה טהור רבי יהודה אומר אף הנוגע באדמה שכנגד הבשר טמא:


	גמ' ת''ר {ויקרא יא-כו/לא ??} הטמאים לרבות ביצת השרץ וקולית השרץ יכול אפי' לא ריקמה ת''ל {ויקרא יא-כט} השרץ מה שרץ שרקם אף ביצת השרץ שרקמה יכול אפי' לא ניקבו ת''ל הנוגע יטמא את שאפשר ליגע טמא ואת שאי אפשר ליגע טהור וכמה נקיבתה כחוט השערה שאפשר ליגע כחוט השערה: עכבר שחציו [וכו']: אמר רבי יהושע בן לוי והוא שהשריץ על פני כולו איכא דמתני לה אסיפא רבי יהודה אומר אף הנוגע באדמה שכנגד בשר טמא אמר ר' יהושע בן לוי והוא שהשריץ על פני כולו מאן דמתני לה ארישא כל שכן אסיפא ומאן דמתני לה אסיפא אבל רישא אע''ג דלא השריץ ת''ר מתוך שנאמר עכבר שומע אני אפילו עכבר שבים ששמו עכבר ודין הוא טימא בחולדה וטימא בעכבר מה חולדה מין הגדל על הארץ אף עכבר מין הגדל על הארץ או כלך לדרך זו טימא בחולדה וטימא בעכבר מה חולדה כל ששמה חולדה אף עכבר כל ששמו עכבר אפי' עכבר שבים ששמו עכבר ת''ל {ויקרא יא-ב/כא/כט/מא/מב/מד/מו ??} על הארץ אי על הארץ יכול על הארץ יטמא ירד לים לא יטמא





רש"י





	שלש טומאות פורשות כו'. טומאות הרבה פורשות מן המת כגון כזית בשר ושדרה וגלגולת שלא חסרו ורובע עצמות ומלא תרווד רקב ועצם כשעורה ורוב המנין והבנין אלא שלש טומאות פורשות ממנו ששוות בדבר זה שיש בכל אחת שתים מטומאתו של מת או מגע ומשא בלא אהל או מגע ואהל בלא משא או משא ואהל בלא מגע והשלישית אין בה: ואלו הן. הג' הפורשות שהמשפט הזה נוהג בהן: מלא תרווד רקב ועצם כשעורה וגולל ודופק. גולל זה כסוי העליון דף שנותנין על המת דופק זה דף הניתן בצדיו ורבינן להו מקראי בפ' בהמה המקשה (לעיל דף עב.) והנך תרי חדא טומאה נינהו ששניהם יוצאים ממקרא אחד וטומאתן שוה אבל שאר פורשים מן המת כל ג' טומאות המת נוהגים בהם: מלא תרווד רקב מטמא במשא ואהל. שהרי נושא את כולו: ואינו מטמא במגע. שאין נוגע בכולן והיינו פליגא דר' יוסי דאמר מלא תרווד רקב מטמא במגע דקרייה לאהל מגע: והיכן מגעו. של מת: באחת מהן. בכל אחת מאלו השתים הנותרות: עצם כשעורה. הלמ''מ דמגע ומשא אית ליה ולא אהל כדאמרינן בנזיר (דף נג:) עצם כשעורה הלכה: והיכן אהלו. של מת: גולל ודופק. נמי הלכה גמירי לה בבהמה המקשה (לעיל דף עב.) ולמאן דנפקא ליה התם מקרא לא ידענא מהיכן אימעיט משא: יכול אפי' נקבה. לא הוי טמא: ת''ל הנוגע יטמא. יו''ד יתירא דריש: את שאפשר ליגע טמא. שם טומאה עליו הילכך אע''פ דלא נגע אלא בעצם טמא דשומר מכניס ומוציא טומאה: בהמה בתוך עורה. כל זמן שלא הופשטה כלל: לא תטמא. דהא אי אפשר ליגע בבשר: כמה נקבים יש בה. הפה והחוטם והעינים: חלב. אינו טמא כדכתיב יעשה לכל מלאכה ותניא בגמרא דכל שעה בפסחים (דף כג.) מלאכה מה ת''ל לכל מלאכה שיכול למלאכת הדיוט יהא טהור למלאכת גבוה יהא טמא ת''ל לכל מלאכה: כוליא. המכוסה בחלבה לא תטמא הואיל ואי אפשר ליגע בה: נמשכין הימנה. באמצעיתה והן בשר: מתני' ביצת השרץ. יש שרץ שהוא מטיל ביצים צב והלטאה וחומט: המרוקמת. שנולד בה אפרוח: טהורה. לפי שאי אפשר ליגע בה: ניקבה כל שהוא טמאה. ואע''פ שלא נגע אלא שהשומר מוציא טומאה: יש מין עכבר. שאינו פרה ורבה אלא מעצמו נוצר מאדמה כאשפה המשרצת תולעים ואם עדיין לא נברא העכבר אלא צדו אחד הימני או השמאלי הנוגע בבשר טמא באדמה שכנגדו טהור: גמ' הטמאים. אלה הטמאים ה''א יתירא נדרשת לכמה דרשות לאסור צירן ורוטבן (לעיל דף קיב:) ולעורותיהן כבשרן (לעיל דף קכב:) ולביצת השרץ: ת''ל השרץ. הטמאים לכם בכל השרץ: כחוט השערה. שער ראשו וזקנו אם יכניסו לתוכו הרי נגע וטמא שהשער המחובר הרי הוא כבשר בין שער טהור הנוגע בטומאה בין שער טמא שנגע בו הטהור טמא דתניא בת''כ הנוגע בבשר הזב ולא בצואה שעליו ולא בקילקלין הוא עירבוב שער תלוש המתקשה ונאסף בשערו שעל החזה ושעל השחי פולטרי''ץ בלע''ז ואינם מחוברין לבשר להכי קרי ליה קילקלין מה קילקלין זה מקושר כנגד החוץ אף הני שערות קשורין ומכוסין שם כך מצאתי בדברי רב האי יכול שאני מוציא את השער ואת הצפורן ת''ל טמא הא למדת ששער הטמא הרי הוא כבשרו ושער הטהור נמי תניא התם וכל אשר יגע בו הזב בו ולא בצואה שעליו ולא בקילקלין שעליו יכול שאני מוציא את השער ואת הצפורן ת''ל יטמא: והוא שהשריץ. חציו על פני ארכו של שרץ מראשו ועד רגליו כלומר שמצד א' הוא נעשה בשר ולהכי טמא אם נגע בבשר דחשיב שרץ הוא: מאן דמתני לה. להא דר' יהושע ארישא דמיירי בנוגע בבשר ואפ''ה מטהר ליה ריב''ל אם לא השריץ על פני כולו: כ''ש אסיפא. אדר' יהודה דמיירי בנוגע באדמה דאשמעינן דלא טימא ר' יהודה בעפר אלא אם כן השריץ על פני כולו דהכי מסתבר שפיר ולקמן תנא כל שיש ביבשה יש בים חוץ מן החולדה: עכבר שבים. דג הוא דומה לעכבר ועכבר שמו: ודין הוא. מדינא נפקא ליה דלא מטמא ולא צריכא קרא: מה חולדה מין הגדל על הארץ. ולא שבים שהרי אין חולדה בים: אף עכבר. אף על פי שיש ממינו בים לא טימא אלא מין הארץ: אי על הארץ יכול על הארץ יטמא. כלומר אומר אני לא אדרשנו לך במדה זו אלא לכך בא לומר על הארץ יטמא בין עכבר הים בין עכבר היבשה אם על הארץ נגע בטהור יטמאנו ואם נפל לים ושם נגע בטהור לא יטמא:





תוספות





	עצם כשעורה מטמא במגע ובמשא אבל לא באהל. פי' בקונטרס דהלמ''מ הוא ואי אפשר לומר כן דמקראי ילפינן לה בנזיר פרק כהן גדול (דף נג:) ולא הוי הלכה אלא מה שהנזיר מגלח עליו אע''ג דלא מטמא באהל: גולל ודופק מטמא במגע ובאהל ואין מטמא במשא. למ''ד בפרק בהמה המקשה (לעיל דף עב.) דגולל ודופק הוו מהלכה איכא למימר דהכי גמירי לה אלא למאן דמייתי לה מעל פני השדה קשה מנא לן ונראה משום דההוא קרא דכל אשר יגע על פני השדה מוקמינן בנזיר (דף נג:) באהל הילכך מטמא באהל ובמגע נמי מטמא משום דאפקיה בלשון נגיעה אבל במשא לא מצינו שיטמא: בנבלתה ולא בקולית סתומה. מהאי קרא נמי ממעטינן בפ' בהמה המקשה (לעיל עז:) עצמות וגידין וקשה דא''כ היכי נמעט מיניה קולית סתומה ומיהו כיון דלא מרבינן שומר אלא בנקובה שיכול ליגע ממילא כי אמעיטו עצמות אמעיט נמי קולית סתומה אע''פ דשומר הוי כסתום כגון חטה בקליפתה התם מרבינן מקרא דזרע אשר יזרע כדרך שבני אדם מוציאים לזריעה אבל הכא גלי קרא דשומר לא הוי אלא בשאפשר ליגע וכן גבי שרצים מרבינן לקמן מיטמא דשרצים קולית השרץ נקובה ואע''ג דמהטמאים דרשינן לקמן לרבות קולית השרץ וביצת השרץ עיקר קרא לא אתא אלא לביצת השרץ אבל קולית נפקא מיטמא ואע''ג דמהטמאים דרשינן דרשות טובא אפשר דדרשינן מטמא טמאים הטמאים או טובא טמאים כתיב התם: יכול אפילו לא רקמה ת''ל השרץ. וא''ת ולרקמה למה לי קרא לענין טומאה הא לענין אכילה פשיטא לן בלא קרא בפרק אלו טרפות (לעיל דף סד.) שאם רקמה ואכלה לוקה משום השרץ השורץ על הארץ אלמא שרץ איקרי ויש לומר דודאי רקמה שרץ איקרי אבל צב ועכבר לא איקרי וכה''ג אמרינן בפ' בהמה המקשה (לעיל עה.) גבי חלב דלא איקרי חלב שור כשב ועז עד שיצא העובר לאויר העולם אי נמי מקרא דהכא קים לן באלו טרפות לענין אכילה שלוקה:





רשב"א

גולל ודופק מטמא במגע ובאהל ואינו מטמא במש'. למ"ד לעיל בפ' בהמה המקשה (חולין עב, ב) דגולל ודופק הלכה, איכא למימר דהכי גמירי לה דמטמא במגע ובאהל ואינו מטמא במשא, ולמ"ד מקרא דעל פני השדה י"ל משום דההוא קרא דאשר יגע על פני השדה מוקמינן ליה בנזיר (נג, ב) ב[מ]אהיל, הילכך מטמא באהל ובמגע א"ל משום דאפקיה רחמנא בלשון נגיעה אבל משא לא אשכחן כך פירשו בתסופות.





המאירי

יש טמאות במת שמטמאות בכל שלש מיני טמאות שבו ויש מהן שאין מטמאות אלא בשתים מהן כיצד מלא תרוד רקב מטמא במשא ובאהל אבל לא במגע עצם כשעורה מטמא במגע ובמשא אבל לא באהל גולל ודופק מטמא במגע ואהל אבל לא במשא ויש בדין עצם כשעורה לטמא במגע ובמשא אבל לא באהל הרבה שלא נזכרו כאן והם אבר מן החי שחסר בשרו או עצמו ואבר מן המת שחסר בשרו או עצמו והשדרה שחסרה ואין בה רובע עצמות והגולגולת שחסרה ואין בה רובע עצמות ומדברי סופרים בדין זה ארץ העמים ובית הפרס:



כבר ביארנו על קולית נבלה שניקבה שמטמאה במגע ובמשא חישב עליה לנקבה ועדיין לא נקבה הרי זה ספק אם מחסר נקבה כמחוסר מעשה אם לאו והנוגע בה ספק טמא ויש מי שאומר שהוא טמא לגמרי:



חלב בהמה טהורה שמתה אינו מטמא משום נבלה שנאמר וחלב נבלה וחלב טרפה יעשה לכל מלאכה מי שאיסורו משום נבלה וטרפה וכו' כוליא המכוסית בחלב שלה הנוגע בחלב טמא כאלו נגע בכוליא עצמה שהרי כמה חוטין של בשר נמשכין עם החלב והרי היא כקולית שניקבה וכל שניקבה הנוגע טמא ואע"פ שלא נגע בבשר או במוח הואיל ואפשר לו ליגע הא למה זה דומה לבהמה שבתוך עורה שהיא מטמאה בנגיעת העור שהרי יש בה כמה נקבים האזנים והפה וכיוצא בהם:



המשנה הששית והכונה בה להשלים ביאור חלק רביעי עכבר שחציו בשר וחציו אדמה הנוגע בבשר טמא באדמה טהור ר' יהודה אומר אף הנוגע באדמה שכנגד הבשר טמא אמר הר"מ פי' הויית העכבר בלבד מן האדמה עד שנמצא קצתו בשר וקצתו עפר וטיט והוא מתנועע כלו וזה ענין מפורסם מאד אין מספר לרוב המגידים לנו שראו זה אע"פ שמציאות בעלי חיים בזה דבר מתמיה לא נודע בו טענה בשום פנים:



אמר המאירי עכבר שחציו בשר וחציו אדמה והוא שיש מין עכבר שאינו פרה ורבה אלא שנוצר מן האדמה ואם עדין לא נברא כלו וצדו אחד בשר וצדו [האחר] אדמה נגע בבשר טמא באדמה טהור ר' יהודה אומר אף הנוגע באדמה שכנגד הבשר טמא והלכה כסתם משנה ומ"מ אם השריץ על פני כלו ר"ל שחציו מצד ארכו נעשה שרץ הואיל וכל האיברים בכלל שירוץ אף הנוגע באדמה טמא:



זהו ביאור המשנה ופסק שלה ומה שנכנס תחתיה בגמ' כך הוא:



טומאת השרץ אינה אלא בשמנה שרצים האמורים בתורה ולאחר מיתתם והם חולד ועכבר וצב ואנקה וכח ולטאה וחומט ותנשמת אבל שאר שקצים ורמשים שמתו אפי' מאותן שבארץ כגון צפרדע ונחש ועקרב ודומיהם או של ים אפי' נקרא בשם אחד מאלו כגון עכבר הים טהורים מכלום ואפי' כאוכלין טמאים אינם אחד משמנה אלו שהורד ביד ונגע בו לשם טמא שנאמר השורץ בכל מקום שהוא:





מהרש"א - חידושי הלכות

בפרש"י בד"ה יכול אפי' נקובה לא הוי טמא עכ"ל כצ"ל:


תוס' בד"ה בנבלתה ולא כו' וכן גבי שרצים מרבינן לקמן מיטמא כו' עכ"ל משום דלכאורה מגומגם דגבי קולית נבילה משמע דיליף ניקבה ליטמא מנוגע יטמא כדקאמר יכול אפילו ניקבה כו' וגבי קולית שרץ משמע דיליף לא ניקבה לטהר מנוגע יטמא כדקאמר יכול אפילו לא ניקבה כו' ואהא תירצו כמו שנפרש בקולית נבילה דנוגע יטמא אתא לרבות נקובה וממילא אימעיט סתומה כמו עצמות ה"נ אית לן לפרש בקולית שרץ דלא מרבינן נקובה אלא מנוגע יטמא ולא אצטריך ליה הטמאים אלא לביצת שרץ לאשמועינן דאקרי שרץ (כלל) אבל קולית נקובה דשרץ שפיר איכא למגמר מנוגע יטמא וממילא אימעיט סתומה כמו עצמות ולא נקט מלתיה בכה"ג יכול אפילו לא ניקבה כו' אלא משום ביצת שרץ דיליף כבר ניקבה ליטמא מהטמאים ודו"ק:





מהר"ם

ברש"י ד"ה יכול אפי' לא נקבה וכו' ט"ס הוא וכצ"ל יכול אפילו נקבה לא הוי טמא:


בתו' ד"ה גולל ודופק וכו' ובמגע נמי מטמא משום דאפקיה בלשון נגיעה אבל במשא לא מצינו שיטמא כצ"ל:


ד"ה בנבלתה ולא בקולית סתומה וכו' אע"ג דשומר דוי כסתום כגון הטה וכו' כצ"ל. ור"ל וא"כ ה"נ נימא אי לאו מעוטא דבנבלתם לא הוי דרשינן מהנוגע יטמא את שאפשר ליגע וכו' אלא הוה מרבינן מניה אפי' קולית סתומה דמטמא מטעם שומר כמו גבי חטה דהוי שומר אפי' בסתום וא"כ הדרא קושיא לדוכתא היכי נמעט קולית סתומה ממעוטא דנבלתה הא אצטריך ליה למעט גידין ועצמות שאין בהם מוח כלל וק"ל:


ד"ה יכול אפילו לא רקמה וכו' וא"ת ולרקמה למה לי קרא וכו'. ר"ל לא נכתב לא הטמאים ולא השרץ ומסברא ידעינן דברקמה הוי כשרץ כמו דפשיטא לן גבי אכילה בלא קרא ובלא רקמה פשיטא לן דלא מקרי שרץ וא"כ לא נכתב ג"כ גבי טומאה לא ריבוי ולא מיעוט וק"ל:





חכמת שלמה

רש"י בד"ה יכול אפילו נקבה דלא הוי טמא כצ"ל:


בד"ה כחוט השערה כו' ונאסף בשערות פולטורי"ץ בלעז כו' כן הוא בס"א ונמחק שעל החזה ושעל השחין ונ"ב צ"ל השחי עיין בפ' ט' דמקואות שמשמע כן נ"ל:





רש"ש

תד"ה בנבלתה. אע"פ דשומר הוי בסתום. כצ"ל בבי"ת:





הגהות יעב"ץ

רש"י ד"ה כ"ש אסיפא וכו׳ ולקמן תנא וכו׳ חוץ מן החולדה. נ"ב דבור זה (ר"ל מן מלקמן וכו' החולדה) נתהפך ונדפס שלא במקומו הראוי להיות אחר דבור הנמשך המסיים ועכבר שמו דמסיק רש"י ולקמן תנא להא מילתא דכל שיש בים יש ביבשה ואשמעינן דתנינא להא דתנו רבנן הכא דיש עכבר בים ואין חולדה ביבשה ודו"ק:





חידושי חת"ס

ביצת השרץ המרוקמת טהורה פי' הריקום טמא אלא הביצה בקליפתה טהורה כי במשא אינו מטמא שרץ. וליגע א"א אלא א"כ ניקבה כחוט השערה ופשוט:


לרבות ביצת השרץ וקליפת השרץ כן הוא הגי הנכונה ופירש"י מה"י יתירה דרשינן צירן של כל השרצים ועורות של אותן שיש להן עור וריקום הביצה של אותן המטילים ביצים. ושקולים הם ויבואו כלם ואין ספק בזה. אך באותו שיקול של ציר ורוטב נסתפקו תוס' לעיל אי גם רוטב בשיקול א' עם ציר או רוטב כדי נקיט דטעם כעיקר עיין לעיל קי"ב ע"ב ד"ה ורוטבן וכו' אבל ציר ועור וריקום ביצה בוודאי שקולים:


יכול אפי' לא ריקמה וכו' לבאר דברי תוס'. הנה לעיל ס"ד ע"א ד"ה שאם ריקמה וכו' מסקנת תוס' דביצים חדוש הוא דשרי' רחמנא דבר היוצא מהחי וה"א אפי' ביצת עוף טמא שרי' משו"ה איצטריך בת היענה לאסור ביצת עוף טמא. ומ"מ ביצת השרץ שרי' ולא ילפינן מעוף טמא דמאי דגלי' גלי' ומאי דלא גלי' שרי ומשו"ה ביצת השרץ שלא ריקמה מותרת באכילה. ומיהו כשריקמה עכ"פ אסורה באכילה מדגלי רחמנא בשמעתין מהטמאים דמטמאין שוב ילפינן איסור מטומאה ולא נימא גבי טומאה דגלי רחמנא גלי ולא גבי איסור לא נימא כן וזהו כתי' ב' דתוס' דשמעתין סוף ד"ה יכול וכו', אך זהו קצת דוחק כיון דלא ילפינן שרץ מעוף בלא ריקמה לענין איסור מכ"ש דלית לך למילף איסור מטומאה אפי' שרץ משרץ גופי'. וע"כ צ"ל דלריקום לא צריך קרא דהיינו שרץ השורץ על הארץ דוקא אינו מרוקם שאין לאוסרו אלא משום כל היוצא מטמא טמא ע"כ כיון דהיוצא מהחי חידוש הוא מותר בשרץ אבל משריקמה ה"ל שרץ ממש ולא בעי קרא לאסור כן צ"ל. ועל זה הקשו תוס' א"כ בטומאה נמי נימא כיון שריקמה טמא למה לי למילף מה"י דהטמאים ועל זה תירצו בתי' קמא דשרץ מיקרו אבל לענין טומאה בעינן דוקא שמנה שרצים ונהי שרץ מיקרי צב לא מיקרי.





דור רביעי

ע״ב רש״י ד״ה ואינה מטמא במגע שאינו נוגע בכולן והיינו דפליגי דר״י דמלא תרווד רקב מטמא במגע דקריי׳ לאהל מגע עכ״ל, דברי רש״י אלו צריכין עיון, דבמה דפתח לא סיים דהתחיל דאינו מטמא במגע משום דאינו נוגע בכולן וזה גם ר׳ יוסי מודה, ואיך כתב שוב והיינו דפליגי דר״י וכו׳ ועיין לעיל ודו״ק.


תוס׳ ד״ה בנבלתה ולא בקולית סתומה מהאי קרא נמי ממעטינן וכו׳ וקשה וכו׳ אע״פ דשומר הוי בסתום (ולא כסתום) כגון חטה בקליפתה התם מרבינן מקרא דזרע אשר יזרע וכו׳ עכ״ל, עיין לעיל בריש פרקן במה שכתבו ותמצא פירוש נכון לדברי התוס׳, והוא כי התם מרבינן שומר, לא להכניס ולהוציא דזה נדע מק״ו דיד אלא לצרף בעינן האי ריבוי׳, וכיון דהשומר מצטרף להיות כאוכל שוב מה איכפת לן מה שהוא סותם את האוכל כיון דהשומר עצמו כאוכל יחשב, משא״כ כאן בקולית נבלה דלטומאה חמורה לא מצטרף השומר להיות קרוי בשר, אלא להכניס ולהוציא שוב מעכב הסתימה מלטמאו, דהרי הוה טומאה בלועה שאינה מטמא עיי״ש היטב, ואע״פ דלשון התוס׳ דהכא אינו מורה על ענין זה שכתבנו אבל הדבר בעצמותו אמת לאמיתו אם כיוונו התוס׳ לכך או לא, כי האמת עד לעצמו ודו״ק.


ע״ש משנה עכבר שחציו בשר וחציו אדמה וכו׳ עיין בפיה״מ לרמב״ם ז״ל שאע״פ שמציאות בע״ח כזה דבר מתמיה הוא, מ״מ שמע ממגידים אין מספר שראו בעיניהם בריה זו, ועיין בתפארת ישראל שכתב נגד המלגלגים והמכחישים מציאות האי בריה שמצא בספר מחכם מחכמי האומות המפורסם שנמצא בריה זו בארץ מצרים ושמה בלשון מצרי דיפוס ואקולוס ובלשון אשכנז שפרינגמיוז. והתויו״ט שם כתב דלדעתו האי בריה הוא טענה גדולה על מאמיני הקדמות. והתפארת ישראל כתב דכוונתו דאם נתהווה חיות חדשה מאדמה בלא פו״ר הוא כעין מעשה בראשית.


ולפי דעתי נהפוך הוא דלפי חכמי הטבע שאומרים דאין שום מציאות בעולם להוויית חיות חדש רק ע״י הטלת ביצים ופו״ר יש תשובה גדולה נגד מאמיני הקדמות, דחיות הראשון מאן בראו.


תוס׳ ד״ה יכול אפי׳ לא ריקמה, וא״ת ולרקמה ל״ל קרא לענין טומאה, הא לענין אכילה פשיטא לן לעיל ס״ד ע״א בלא קרא שאם רקמה ואכלה דלוקה, ועיין בלב ארי׳ ולא הבנתי סוף דבריו דא״נ שכתבו התוס׳ מכוון שפיר בשיטתם דלעיל. אבל מה שיש מן העיון הוא לדעת הרמב״ם ז״ל דס״ל דביצי טמאים ושרצים לית בהו מלקות אלא איסור בעלמא כח״ש משום דכל דאתא מריבוי הכתובים אין בהם מלקות, וא״כ אם לא נדע ביצה מרוקמת דטמאה הן לענין טומאה והן לענין אכילה, אלא מריבוי דהטמאים כאשר נראה מהאי ת״ר שהביא כאן, מלקות מנ״ל אבל דע דלשון המשנה מהופך הוא מלשון הברייתא דת״ר, דבמשנה קתני דביצת השרץ המרוקמת טהורה, ניקבה כ״ש טמא, הרי דלא אתא לאשמעינן כלל דריקום טמא כמו השרץ השורץ על הארץ, דזה דבר פשוט ולא צריך קרא, וממילא גם התנא לא איצטרך לי׳ לשנות, ורק אדרבה דכל שלא ניקב דטהורה אתא לאשמעינן וזאת נלמד מהא דלעיל בקולית סתומה הן בנבלה והן בשרץ דטהורה וביצת השרץ שרקמה היינו הך, דסתומה היא מכל צד, לכן אין בה טומאה לא במגע ולא במשא וכדלעיל, ומה דקתני האי דינא בביצת השרץ כל עיקר, ולא סמך אדלעיל בקולית סתומה, למדתי מדברי הרמב״ם ז״ל יישוב ע״ז דז״ל בפ״ד ה״ו מאבה״ט ״ביצת השרץ המרוקמת אע״פ שהשרץ נראית מתוכה טהורה״ עכ״ל, הוסיף על דברי המשנה ״אע״פ שהשרץ נראית מתוכה״ ללמדנו דזאת הוא הרבותא נגד קולית השרץ שהביא קודם לכן, דהוו״א בביצא שהקרום צלול ונראה השרץ מתוכה לא מקרי סתומה. אולם הברייתא קתני להיפך דהטמאים אתא לרבות ביצת השרץ, יכול אפילו לא ריקמה ת״ל השרץ וכו׳, והוא נגד המשנה דאלו הי׳ בעי קרא על ריקמה דמטמא לא הי׳ שותק התנא דמתניתין מזה, אבל כוונת התנא דברייתא הוא ללמוד טהרה על לא ריקמה הוו״א כמו לענין אכילה דיש לנו ילפותא דכל היוצא מן הטמא טמא, כמו כן נימא גם לענין טומאה דהיו צא מן הטמא מטמא כמו הטמא, וא״כ ביצת השרץ תטמא כמו השרץ במותה ע״ז מביא הדרשה דהטמאים לרבות ביצת השרץ והוא לאכילה דאסורה כמו השרץ אבל יכול לענין טומאה נמי כן ת״ל השרץ. ובאמת כל אלו הדרשות אסמכתות הנה, כי העיקר נבנה על הסברא והשכל הישר דלענין טומאה שאני דמחיים ליכא טומאה בשרצים דבמותם כתיב, וא״כ לענין טומאה לא שייך יוצא מן הטמא דהרי לענין טומאה הוה יוצא מן הטהרה לכן ליכא טומאה בביצת השרץ כלל והא דגרסינן הכא בברייתא גם קולית השרץ, עיין בלב ארי׳ דבתו״כ ליתא, ובאמת אין כאן מקום לקולית השרץ דמה בעי קרא דמוח הוה כבשר אתמהה ודו״ק היטב.





ים של שלמה

דין ביצת השרץ המרוקמת טהורה עד שניקבה אפילו כחוט השער' ועכבר שחציו בשר וחציו אדמה ונוגע בצד בשר טמא אפילו לא השריץ על פני כולו והנוגע בצד אדמה שכנגד הבשר טהור אפילו השריץ על פני כולו:


מתני' ביצת השרץ המרוקמ' טהורה ניקבה כל שהוא טמאה עכבר שחציו בשר וחציו אדמ' פי' יש מין עכבר שאינו פרה ורבה אלא מעצמו נוצר מן האדמה באשפה המשרצת תולעים והיכא שעדיין לא נברא כולו אלא צידו אח' או הימיני או השמאלי הנוגע בבשר טמ' באדמה טהור רבי יהודא אומר אף הנוגע באדמה שכנגד הבשר טמא ואין הלכה כר"י אלא כת"ק ת"ר הטמאים לרבות ביצת השרץ וקולית השרץ יכול אפי' לא ריקמה ת"ל השרץ מה שרץ שרקם אף ביצת השרץ שריקמה יכול אפי' לא ניקבו ת"ל הנוגע יטמ' את שאפשר ליגע טמ' ואת שא"א ליגע טהור וכמ' נקיבתן כחוט השערה שאפשר ליגע בחוט השערה והא דעכבר שחציו אדמה מפרש ריב"ל והו' שהשריץ על פני כולו איכא דמתני לה אסיפא רי"א אף הנוגע באדמה שכנגד הבשר טמא אריב"ל שהשרי' על פני כולו מאן דמתני לה ארישא כל שכן אסיפא ומאן דמתני לה אסיפא אבל רישא אע"ג דלא השריץ ואזלינן לחומרא כלישנא בתרא דברישא דעכבר טמא אע"ג שלא השריץ החצי על פני כולו ובסיפא אפי' השריץ החצי על פני כולו אפ"ה ס"ל לת"ק שאם נגע באדמה שכנגד הבשר טהור והרמב"ם פסק שהוא טמא ולא דק שהרי אין הלכה כר"י לגבי ת"ק וכן פי' במשנה א"כ ממ"נ לא דק דאי ק"ל כהך לישנא דקאי אסיפא אלמא דת"ק פליג אפי' השריץ על פני כולו והלכה כת"ק ואי ק"ל כל"ק דקאי ארישא א"כ ס"ל לת"ק הנוגע באדמה טהור אפילו בהשריץ על פני כולו א"ל שנו דווקא שהיה לו גירסא אחרת אמר ריב"ל לא שנו אלא שלא השריץ על פני כולו כו' וגירסא זו לא נמצא ואינו עיקר או ס"ל דר"י לא פליג על הת"ק דת"ק איירי (בלא) השריץ על פני כולו אבל קשה מנ"ל האי סברא דלא פליגי תו גרסינן בסוגיא ת"ר מתוך שנ' עכבר שומע אני אפי' עכבר שבים ששמו עכבר ת"ל על הארץ אי על הארץ יכול על הארץ יטמא ירד לים לא יטמא ת"ל השרץ כל מקום ששורץ או אינו אלא השורץ כל המשריץ יטמא שאין משרי' לא יטמא אוציא עכבר שחציו בשר וחציו אדמה שאין פרה ורבה ת"ל בשרץ פי' דכתי' בתחלת הפרשה וזה לכם הטמא בשרץ השורץ על הארץ וקרא יתירה הוא לרבות דהא כתיב בתרייהו אלה הטמאים לכם בכל השרץ ופריך והא האי על הארץ מבעי ליה להוציא ספק טומאה צפה פי' שרץ מת צף על המים ספק נגע ספק לא נגע אף ברה"י ספיקו טהור ומהאי קרא נפקא לן בפ' בתרא דנזיר כתיב השרץ כ"מ ששרץ ואפי' על המים וכתיב על הארץ הא כיצד כאן בטומאה ודאי כאן בטומאה ספק ומשני תרתי על הארץ כתיבי ותו מסקינן ת"ר הצב למינהו להביא הערוד שבא מן הצב ומן הנחש וכן הנפילים וסלמנדרא פי' שרץ הנוצר מן האור מעצי הדס ע"י כשפים והסך מדמו אין האור שולט בו וקים ליה לר"ע דמינא דצב הוא וכשהיה ר"ע מגיע לפסוק זה אמר מה רבו מעשיך ה' יש לך בריות גדולות ביבשה ויש לך בריות גדולות בים שבים אלמלא עולות ביבשה מיד מיתות שביבשה אלמל' יורדו' לים מיד מיתו' יש לך בריות גדולות באור פי' סלמנדר' ויש לך בריות גדולות באויר שבאור אלמלא עולות לאויר מיד מיתו' שבאויר אלמלא יורדות לאור מיד מיתות מה רבו מעשיך:


דין עופות הגדלים באילן טהורין וטעונין שחיטה:


פסק כתב המרדכי עופות הגדלים באילן י"א שאין טעונין שחיטה לפי שאין פרים ורבים והוי כעץ בעלמא ואמר רבינו יהודא ששמע מאביו שר"ת הצריכו שחיטה וכן אמר לי ר"י הלכה למעשה שיש לשוחטו והביא ראיי' מפרק העור והרוטב עכבר שחציו אדמה וחציו בשר הנוגע בבשר טמא ובאדמה טהור ובגמרא תניא מתוך שנאמר עכבר שומע אני אפילו עכבר שבי' כו' עד אביא עכבר שחציו בשר וחציו אדמה שאין פרה ורבה ת"ל בשרץ פי' לרבות אעפ"י שאינו פרה ורבה הרי לך דאע"ג שאינו פרה ורבה הרי הוא ככל שאר עופות שפרים ורבים וטעונין שחיטה ע"כ ובסמ"ק כתב בשם ר"י שאסורין משום שרץ השורץ על הארץ וכן כתב בי"ד וז"ל יש מיני עופות הגדילים באילן בחרטומיהן וכתב ר"י שאסורין משום שרץ השורץ על הארץ ונראה עיקר דברי המתירין ומה בכך שגידולו מן האילן הלא כל סימן טהרה של עופות יש להם ומה חילוק אם הוא נברא מן הביצ' או נברא מן האילן לא גרע מנברא מביצ' טרפה דשרי דחשבינן כעפרא בעלמא כדאיתא בפרקים דלעיל אימתי כי גביל לכי מסרחי כו' ועוד העופות תחיל' ברייתן מן הרקק דהיינו אדמה ומים וכן הני גידולי' מן האילן היונק מן האר' ועומד על המים ותחילת ברייתו שנופל לתוך המים וחי כאשר שמעתי:

